CELEX: 62011FN0092
Language: da
Date: 2011-09-23 00:00:00
Title: Sag F-92/11: Sag anlagt den 23. september 2011 — ZZ mod EØSU

26.11.2011   
            
            
               DA
            
            
               Den Europæiske Unions Tidende
            
            
               C 347/46
            
         Sag anlagt den 23. september 2011 — ZZ mod EØSU
   (Sag F-92/11)
   2011/C 347/86
   Processprog: fransk
   
      Parter
   
   
      Sagsøger: ZZ (ved advokaterne D. Abreu Caldas, S. Orlandi, A. Coolen, J.-N. Louis og É. Marchal)
   
      Sagsøgt: Det Europæiske Økonomiske og Sociale Udvalg
   
      Søgsmålets genstand og beskrivelse af tvisten
   
   Påstand om annullation af EØSU’s afgørelse om at afslå sagsøgerens ansøgning om anerkendelse af de fejl, der blev begået overfor ham som følge af undladt bistand og tilsidesættelse af administrationens omsorgspligt, og om at der træffes foranstaltninger til at gøre offentligheden bekendt med hans fortjenester og kompetencer samt en påstand om erstatning.
   
      Sagsøgerens påstande
   
   
               —
            
            
               Annulation af den afgørelse, som generalsekretæren for Det Europæiske Økonomiske og Sociale Udvalg (ansættelsesmyndigheden/EØSU) traf den 14. juni 2011 om at afslå sagsøgerens klage, der var indgivet med henblik på anerkendelse af de fejl, der blev begået overfor ham som følge af undladt bistand og tilsidesættelse af administrationens omsorgspligt, og om at der træffes foranstaltninger til at gøre offentligheden bekendt med hans fortjenester og faglige kompetence, navnlig hans evner til at indgå i ledelsen af en administrativ enhed og til at forvalte dennes menneskelige og finansielle ressourcer.
            
         
               —
            
            
               EØSU tilpligtes at betale et beløb på 15 000 EUR som erstatning for den ikke-økonomiske skade, som fulgte af ansættelsesmyndighedens tilsidesættelse af dennes omsorgspligt.
            
         
               —
            
            
               Det Europæiske Økonomiske og Sociale Udvalg tilpligtes at betale sagens omkostninger.